**Procedure vedr. vurdering**

***Jeg vil gerne have min kolonihave vurderet. Hvad gør jeg?***

1. Tjek kalenderen på hjemmesiden. Her finder du næste dato, hvor vurderingsudvalget vurderer huse og haver. Find den dato, du ønsker.
2. Kontakt bestyrelsen pr. mail og giv udtryk for dit ønske om vurdering og dit forslag til salgspris – senest tre dage før næste vurdering. Bestyrelsen giver vurderingsudvalget besked.
3. Vurderingsudvalget kommer til din have på den aftalte dato i tidsrummet kl. 17-19. Du bedes opholde dig på haveloddet. Der forsøges at opnå enighed mellem ejer og vurderingsudvalg om en vurderingspris, som begge parter kan stå inde for.
4. Efter vurderingen udarbejdes der et skriftligt dokument, der gælder ét år fra vurderingsdagen. Du får et eksemplar med det samme, og vurderingsudvalget journaliserer et eksemplar elektronisk i din mappe på drevet.
5. Du er nu klar til salg af din have eller optagning af lån.
6. I vinterhalvåret holder vi som udgangspunkt lukket, men du kan sende en mail til bestyrelsen, hvorefter der tages direkte kontakt til udvalget for at spørge, om det er muligt at koordinere en tid. Koordinering for at finde et tidspunkt er sælgers opgave.

Opdateret d. 14. nov. 2018